Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: 5. Az árverésen az 1997. évi XXXIII. törvény 7. §-a
Paragraph Index: 251

5. Cikk A jelen Megállapodás keretében folyó együttműködésből keletkező szellemi tulajdonnal kapcsolatos kérdéseket az együttműködő szervezetek közötti végrehajtási megállapodásokban kell szabályozni oly módon, hogy garantálva legyen a szellemi tulajdon megfelelő és hatékony védelme. A jelen Megállapodás keretében folyó együttműködésből keletkező szellemi tulajdon az együttműködő szervezetek közös tulajdonává válik. A jelen Megállapodás keretében folyó együttműködésből keletkező, szellemi tulajdonvédelem alá nem eső tudományos és technológiai információk az együttműködő szervezetek közös tulajdonává válnak és harmadik Félnek csak a két Fél előzetes írásos hozzájárulásával adhatók át, kivéve, ha az együttműködő szervezetek írásban másként állapodtak meg.

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes